Legislatívne uznesenie Európskeho parlamentu o návrhu nariadenia Európskeho parlamentu a Rady o zavedení nástroja financovania na podporu demokracie a ľudských práv vo svete (Európsky nástroj pre demokraciu a ľudské práva) (KOM(2006)0354 - C6-0206/2006 - 2006/0116(COD))



Úradný vestník 317 E , 23/12/2006 S. 0185 - 0185



20061223 P6_TC1-COD(2005)0016 Pozícia Európskeho parlamentu prijatá v prvom čítaní 12. decembra 2006 na účely prijatia nariadenia Európskeho parlamentu a Rady (ES) č. …/2007 o štatistike Spoločenstva týkajúcej sa štruktúry a činnosti zahraničných afiliácií (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 285 ods. 1, so zreteľom na návrh Komisie, so zreteľom na stanovisko Európskej centrálnej banky [1], konajúc v súlade s postupom ustanoveným v článku 251 zmluvy [2], keďže: (1) Riadna a kvalitná štatistika Spoločenstva týkajúca sa štruktúry a činnosti zahraničných afiliácií v celom hospodárstve je rozhodujúca pre primerané posúdenie dopadu podnikov pod zahraničnou kontrolou na hospodárstvo Európskej únie. Súčasne uľahčuje sledovanie efektívnosti vnútorného trhu a postupnú integráciu hospodárstiev v kontexte globalizácie. V tomto kontexte zohrávajú hlavnú úlohu nadnárodné podniky, ale zahraničná kontrola sa môže vzťahovať aj na malé a stredné podniky. (2) Vykonávanie a preskúmanie Všeobecnej dohody o obchode so službami (GATS) a Dohody o obchodných aspektoch práv duševného vlastníctva (TRIPS), ako aj súčasné a budúce rokovania o ďalších dohodách si vyžadujú sprístupnenie príslušných štatistických informácií, aby mohli prispieť k rokovaniam. (3) Na prípravu politiky v oblasti hospodárstva, hospodárskej súťaže, podnikov, výskumu, technického rozvoja a zamestnanosti v kontexte procesu liberalizácie je potrebná štatistika týkajúca sa zahraničných afiliácií, aby sa zistili priame a nepriame účinky zahraničnej kontroly na zamestnanosť, mzdy a produktivitu v jednotlivých krajinách a odvetviach. (4) Informácie poskytnuté podľa platných právnych predpisov Spoločenstva alebo dostupné v členských štátoch, sú nedostatočné, neadekvátne alebo nedostatočne porovnateľné, aby slúžili ako spoľahlivý základ pre prácu Komisie. (5) Nariadenie (ES) č. 184/2005 [3] ustanovuje spoločný rámec pre systematické vypracúvanie štatistiky Spoločenstva týkajúcej sa platobnej bilancie, medzinárodného obchodu so službami a priamych zahraničných investícií. Keďže štatistika platobnej bilancie iba čiastočne pokrýva údaje obsiahnuté v GATS, je rozhodujúce, aby sa podrobná štatistika o zahraničných afiliáciách vypracúvala pravidelne. (6) Nariadenie Rady (ES, Euratom) č. 58/97 z 20. decembra 1996 o štrukturálnej podnikovej štatistike [4] a nariadenie Rady (EHS) č. 696/93 z 15. marca 1993 o štatistických jednotkách na účely pozorovania a analýzy výrobného systému v Spoločenstve [5] ustanovili spoločný rámec na zbieranie, spracovanie, prenos a vyhodnotenie štatistiky Spoločenstva týkajúcej sa štruktúry a činnosti podnikov v Spoločenstve. (7) Spracovanie vnútroštátnych účtov podľa nariadenia Rady (ES) č. 2223/96 z 25. júna 1996 o Európskom systéme národných a regionálnych účtov v Spoločenstve [6] si vyžaduje porovnateľnú, kompletnú a spoľahlivú podnikovú štatistiku týkajúcu sa zahraničných afiliácií. (8) Príručka Organizácie spojených národov o štatistike medzinárodného obchodu so službami, príručka platobnej bilancie (5. vydanie) Medzinárodného menového fondu, referenčná definícia priamych zahraničných investícií a príručka indikátorov hospodárskej globalizácie Organizácie pre hospodársku spoluprácu a rozvoj spoločne stanovujú všeobecné pravidlá spracúvania medzinárodnej porovnateľnej štatistiky týkajúcej sa zahraničných afiliácií. (9) Vypracúvanie osobitnej štatistiky Spoločenstva sa riadi pravidlami ustanovenými v nariadení Rady (ES) č. 322/97 zo 17. februára 1997 o štatistike Spoločenstva [7]. (10) Keďže cieľ tohto nariadenia, a to vytvorenie spoločných štatistických noriem na vypracúvanie porovnateľnej štatistiky týkajúcej sa zahraničných afiliácií, nemožno uspokojivo dosiahnuť na úrovni členských štátov, ale z dôvodu rozsahu alebo účinkov tejto akcie ich možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa. (11) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu [8]. (12) Komisia by mala byť predovšetkým splnomocnená upraviť vymedzenia pojmov v prílohe I a II a úroveň podrobnosti údajov v prílohe III, a následne zmeniť a doplniť prílohy I a II, vykonať výsledky pilotných štúdií a vymedziť vlastné bežné normy kvality a obsah a periodicitu správ o kvalite. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky alebo doplniť toto nariadenie doplnením nových nepodstatných prvkov, mali by byť prijaté v súlade s regulačným postupom s kontrolou ustanoveným v článku 5a rozhodnutia 1999/468/ES. (13) Uskutočnili sa konzultácie s Výborom pre štatistické programy, zriadeným rozhodnutím Rady 89/382/EHS, Euratom [9] a Výborom pre menovú a finančnú štatistiku a štatistiku platobnej bilancie, zriadeným rozhodnutím Rady 2006/856/ES [10], PRIJALI TOTO NARIADENIE: Článok 1 Predmet úpravy Týmto nariadením sa ustanovuje spoločný rámec na systematické vypracúvanie štatistiky Spoločenstva týkajúcej sa štruktúry a činnosti zahraničných afiliácií. Článok 2 Vymedzenie pojmov Na účely tohto nariadenia platí toto vymedzenie pojmov: a) "zahraničná afiliácia" je podnik so sídlom v krajine, v ktorej sa údaje spracúvajú, nad ktorým má kontrolu inštitucionálna jednotka, ktorá nemá sídlo v krajine, v ktorej sa údaje spracúvajú, alebo podnik, ktorý nemá sídlo v krajine, v ktorej sa údaje spracúvajú, nad ktorým má kontrolu inštitucionálna jednotka so sídlom v krajine, v ktorej sa údaje spracúvajú; b) "kontrola" je schopnosť určovať všeobecnú politiku podniku v prípade potreby výberom vhodných riaditeľov. V tomto kontexte sa podnik A považuje za kontrolovaný inštitucionálnou jednotkou B, keď B kontroluje, bez ohľadu na to či priamo alebo nepriamo, viac ako polovicu hlasov akcionárov alebo viac ako polovicu akcií; c) "zahraničná kontrola" znamená, že kontrolujúca inštitucionálna jednotka má sídlo v inej krajine, ako je tá, v ktorej sídli inštitucionálna jednotka, ktorú kontroluje; d) "pobočky" sú miestne jednotky, ktoré nepredstavujú samostatné právne subjekty, a ktoré sú závislé od podnikov pod zahraničnou kontrolou. Považujú sa za kvázi-podniky v zmysle bodu 3 písm. f) vysvetliviek k oddielu III (B) prílohy k nariadeniu (EHS) č. 696/93; e) "štatistika o zahraničných afiliáciách" je štatistika popisujúca celkovú činnosť zahraničných afiliácií; f) "štatistika vnútorných zahraničných afiliácií" je štatistika popisujúca činnosť zahraničných afiliácií so sídlom v krajine, v ktorej sa údaje spracúvajú; g) "štatistika vonkajších zahraničných afiliácií" je štatistika popisujúca činnosť zahraničných afiliácií so sídlom v zahraničí kontrolovaných inštitucionálnou jednotkou so sídlom v krajine, v ktorej sa údaje spracúvajú; h) "konečná kontrolujúca inštitucionálna jednotka zahraničnej afiliácie" je inštitucionálna jednotka v kontrolnom reťazci zahraničnej afiliácie, ktorá nie je kontrolovaná ďalšou inštitucionálnou jednotkou; i) "podnik", "miestna jednotka" a "inštitucionálna jednotka" majú rovnaký význam, ako v nariadení (EHS) č. 696/93. Článok 3 Poskytovanie údajov Členské štáty poskytnú Komisii (Eurostatu) údaje o zahraničných afiliáciách pokiaľ ide o ukazovatele, v triedení podľa ekonomických činností a v geografickom triedení ako sa uvádzajú v prílohách I, II a III. Článok 4 Zdroje údajov 1. Pokiaľ to je v súlade s podmienkami kvality, ako sa uvádza v článku 6, členské štáty zhromažďujú informácie, ktoré sa požadujú podľa tohto nariadenia, využívajúc všetky zdroje, ktoré považujú za relevantné a vhodné. 2. Fyzické a právnické osoby, od ktorých sa požaduje poskytnutie informácií, pri tom dodržia lehoty a vymedzenie pojmov, ktoré stanovili vnútroštátne inštitúcie zodpovedné za zbieranie údajov v rámci členských štátov v súlade s týmto nariadením. 3. Keď nie je možné zozbierať požadované údaje za primerané náklady, môžu sa odovzdať aj najlepšie odhady vrátane nulových hodnôt. Článok 5 Pilotné štúdie 1. Komisia vypracuje program pilotných štúdií, ktoré budú uskutočňovať vnútroštátne orgány v zmysle článku 2 nariadenia (ES) č. 322/97 na základe dobrovoľnosti o dodatočných premenných a triedenia štatistiky vnútorných a vonkajších zahraničných afiliácií. 2. Pilotné štúdie sa uskutočnia s cieľom posúdiť dôležitosť a uskutočniteľnosť zbierania údajov so zohľadnením prínosov dostupnosti údajov vo vzťahu k nákladom na štatistický systém a na záťaž podnikov. 3. Program pilotných štúdií Komisie je v súlade s prílohami I a II. 4. Na základe záverov pilotných štúdií prijme Komisia potrebné vykonávacie opatrenia pre štatistiku vnútorných a vonkajších zahraničných afiliácií v súlade s regulačným postupom s kontrolou uvedeným v článku 10 ods. 3. 5. Pilotné štúdie sa dokončia do … []. Článok 6 Normy kvality a správy o kvalite 1. Členské štáty prijmú všetky opatrenia na zabezpečenie kvality odovzdaných údajov podľa bežných noriem kvality. 2. Členské štáty poskytnú Komisii (Eurostatu) správu o kvalite odovzdaných údajov (ďalej len "správy o kvalite"). 3. Bežné normy kvality, ako aj obsah a periodicita správ o kvalite, upresní Komisia v súlade s regulačným postupom s kontrolou uvedeným v článku 10 ods. 3. 4. Komisia posúdi kvalitu odovzdaných údajov. Článok 7 Príručka s odporúčaniami Komisia v úzkej spolupráci s členskými štátmi uverejní príručku s odporúčaniami, ktorá obsahuje príslušné vymedzenie pojmov a dodatočné usmernenia týkajúce sa štatistiky Spoločenstva vypracovanej podľa tohto nariadenia. Článok 8 Termíny a odchýlky 1. Členské štáty spracujú údaje podľa termínov pre vykonávanie, uvedených v prílohe I a II. 2. V prechodnom období, ktoré nepresiahne štyri roky od prvého referenčného roku, ako je uvedené v prílohách I a II môže Komisia na obmedzenú dobu poskytnúť členským štátom odchýlky od ustanovení tohto nariadenia v súlade s regulačným postupom uvedeným v článku 10 ods. 2, ak si ich vnútroštátne systémy vyžadujú veľké úpravy. Článok 9 Vykonávacie opatrenia 1. Na vykonávanie tohto nariadenia sa v súlade s regulačným postupom uvedeným v článku 10 ods. 2 prijmú tieto opatrenia: a) stanovenie vhodného formátu a postupu pri odovzdávaní výsledkov zo strany členských štátov a b) udelenie odchýlok členským štátom, ak si ich vnútroštátne systémy vyžadujú veľké úpravy vrátane udeľovania ďalších odchýlok od prípadných nových požiadaviek po uskutočnení pilotných štúdií podľa článku 8 ods. 2. 2. Nasledujúce opatrenia zamerané na zmenu a doplnenie nepodstatných prvkov tohto nariadenia, okrem iného aj jeho doplnením, sa prijmú v súlade s regulačným postupom s kontrolou uvedeným v článku 10 ods. 3: a) prispôsobenie vymedzení pojmov v prílohách I a II, prispôsobenie úrovne podrobnosti údajov uvedených v prílohe III, ako aj na všetky následné zmeny príloh I a II; b) vykonávanie výsledkov pilotných štúdií v súlade s článkom 5 ods. 4; a c) vymedzenie riadnych spoločných noriem kvality a obsahu a periodicity správ o kvalite v súlade s článkom 6 ods. 3. 3. Osobitná pozornosť sa musí venovať zásade, podľa ktorej musí prínos takýchto opatrení prevýšiť náklady na ne a tiež zásade, že akékoľvek ďalšia finančná záťaž pre členské štáty alebo podniky musí zostať v rozumných hraniciach. Článok 10 Výbor 1. Komisii pomáha Výbor pre štatistické programy (ďalej len "výbor"). 2. Ak sa odkazuje na tento odsek uplatňujú sa články 5 a 7 rozhodnutia 1999/468/ES so zreteľom na jeho článok 8. Lehota uvedená v článku 5 ods. 6 rozhodnutia 1999/468/ES je tri mesiace. 3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8. 4. Európska centrálna banka a národné centrálne banky sa môžu zúčastňovať na zasadaniach výboru ako pozorovatelia. Článok 11 Spolupráca s Výborom pre menovú a finančnú štatistiku a štatistiku platobnej bilancie Pri vykonávaní tohto nariadenia požiada Komisia o stanovisko Výbor pre menovú a finančnú štatistiku a štatistiku platobnej bilancie vo všetkých záležitostiach, ktoré patria do právomoci tohto výboru, najmä pri všetkých opatreniach na prispôsobenie sa hospodárskemu a technickému pokroku v súvislosti so zbieraním a štatistickým spracovaním údajov, spracovaním a odovzdávaním výsledkov. Článok 12 Správa o vykonávaní Komisia do … [] predloží Európskemu parlamentu a Rade správu o vykonávaní tohto nariadenia. V správe sa najmä: a) posúdi kvalita vypracovanej štatistiky; b) posúdi prínos plynúci pre Spoločenstvo, členské štáty, poskytovateľov a užívateľov štatistických informácií z vypracovanej štatistiky vo vzťahu k nákladom; c) posúdi napredovanie pilotných štúdií a ich vykonávanie; a d) označia oblasti, ktoré sú vhodné na zdokonalenie, a zmeny a doplnenia, ktoré sa s ohľadom na získané výsledky a vynaložené náklady javia ako potrebné. Článok 13 Nadobudnutie účinnosti Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V … Za Európsky parlament predseda Za Radu predseda [1] Ú. v. EÚ C 144, 14.6.2005, s. 14. [2] Pozícia Európskeho parlamentu z 12. decembra 2006. [3] Ú. v. EÚ L 35, 8.2.2005, s. 23. Nariadenie zmenené a doplnené nariadením Komisie (ES) č. 602/2006 (Ú. v. EÚ L 106, 19.4.2006, s. 10). [4] Ú. v. ES L 14, 17.1.1997, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1893/2006 (Ú. v. EÚ L 393, 30.12.2006, s. 1). [5] Ú. v. ES L 76, 30.3.1993, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1). [6] Ú. v. ES L 310, 30.11.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1267/2003 (Ú. v. EÚ L 180, 18.7.2003, s. 1). [7] Ú. v. ES L 52, 22.2.1997, s. 1. Nariadenie zmenené a doplnené nariadením (ES) č. 1882/2003. [8] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [9] Ú. v. ES L 181, 28.6.1989, s. 47. [10] Ú. v. EÚ L 332, 30.11.2006, s. 21. [] Tri roky odo dňa nadobudnutia účinnosti tohto nariadenia. [] Päť rokov odo dňa nadobudnutia účinnosti tohto nariadenia. -------------------------------------------------- 20061223 PRÍLOHA I SPOLOČNÝ MODUL PRE ŠTATISTIKU VNÚTORNÝCH ZAHRANIČNÝCH AFILIÁCIÍ ODDIEL 1 Štatistická jednotka Štatistické jednotky sú podniky a všetky pobočky, ktoré sú pod zahraničnou kontrolou podľa vymedzenia pojmov, ktoré sa uvádza v článku 2. ODDIEL 2 Ukazovatele Spracúvajú sa tieto ukazovatele, ako sú vymedzené v prílohe k nariadeniu Komisie (ES) č. 2700/98 zo 17. decembra 1998 týkajúcemu sa definícií ukazovateľov štrukturálnej podnikovej štatistiky [1]: Kód | Názov | 11 11 0 | Počet podnikov | 12 11 0 | Tržby za vlastné výkony a tovar | 12 12 0 | Hodnota produkcie | 12 15 0 | Pridaná hodnota v cenách výrobných nákladov | 13 11 0 | Spotreba materiálu, energie, služieb a tovaru | 13 12 0 | Náklady vynaložené na predaný tovar a služby | 13 31 0 | Osobné náklady | 15 11 0 | Hrubé hmotné investície | 16 11 0 | Počet zamestnaných osôb | 22 11 0 | Celkové výdavky na vlastný výskum a vývoj [**] | 22 12 0 | Celkový počet zamestnancov výskumu a vývoja [**] | Ak nie je k dispozícii počet zamestnaných osôb, namiesto toho sa spracuje počet zamestnancov (kód 16 13 0). Spracovanie premenných celkové výdavky na vlastný výskum a vývoj (kód 22 11 0) a celkový počet zamestnancov výskumu a vývoja (kód 22 12 0) sa požadujú iba pri činnostiach za kategórie NACE C, D, E a F. Za kategóriu J klasifikácie NACE sa zostavuje iba počet podnikov, obrat [***] a počet zamestnaných osôb (alebo miesto toho počet zamestnancov). ODDIEL 3 Úroveň podrobnosti Údaje sa poskytujú podľa koncepcie "konečnej kontrolujúcej inštitucionálnej jednotky" v geografickom triedení na úrovni 2-IN v kombinácii s triedením podľa činnosti na úrovni 3, ako sa upresňujú v prílohe III a v geografickom triedení na úrovni 3 v kombinácii s činnosťami podnikov spolu. ODDIEL 4 Prvý referenčný rok a periodicita 1. Prvý referenčný rok, za ktorý sa zostavuje ročná štatistika, je kalendárny rok, v ktorom nadobúda účinnosť toto nariadenie. 2. Členské štáty poskytnú údaje za každý po ňom nasledujúci rok. 3. Prvým referenčným rokom, za ktorý sa zostavia premenné celkové výdavky na vlastný výskum a vývoj (kód 22 11 0) a celkový počet zamestnancov výskumu a vývoja (kód 22 12 0), je rok 2007. ODDIEL 5 Odovzdávanie výsledkov Výsledky sa odovzdajú do 20 mesiacov od konca referenčného roka. ODDIEL 6 Správy a pilotné štúdie 1. Členské štáty poskytnú Komisii správy týkajúce sa definície, štruktúry a dostupnosti štatistických údajov, ktoré sa majú spracovať na účely tohto spoločného modulu. 2. Pokiaľ ide o úroveň podrobnosti, ktorou sa zaoberá táto príloha, Komisia ustanoví pilotné štúdie, ktoré uskutočnia vnútroštátne orgány v zmysle článku 2 nariadenia (ES) č. 322/97 podľa článku 5 tohto nariadenia. 3. Pilotné štúdie sa uskutočňujú, aby sa posúdila možnosť získať údaje, pričom sa zohľadní prínos z dostupnosti údajov vo vzťahu k nákladom na ich zbieranie a na záťaž pre podnik. 4. Pilotné štúdie sa vedú pre tieto ukazovatele: Kód | Názov | | Vývoz tovarov a služieb | Dovoz tovarov a služieb | Vývoz tovarov a služieb v rámci skupiny | Dovoz tovarov a služieb v rámci skupiny | Vývoz, dovoz, vývoz v rámci skupiny a dovoz v rámci skupiny sa rozdelí medzi tovar a služby. 5. Pilotné štúdie sa uskutočňujú aj na preskúmanie možnosti spracúvania údajov pre činnosti za kategórie M, N a O klasifikácie NACE a spracúvania premenných celkové výdavky na vlastný výskum a vývoj (kód 22 11 0) a celkový počet zamestnancov výskumu a vývoja (kód 22 12 0) pre činnosti za kategórie G, H, I, K, M, N a O klasifikácie NACE. Pilotné štúdie sa budú uskutočňovať aj na posúdenie dôležitosti, realizovateľnosti a nákladov rozčlenenia údajov spresnených v oddiele 2 do veľkostných tried podľa počtu zamestnaných osôb. [1] Ú. v. ES L 344, 18.12.1998, s. 49. Nariadenie naposledy zmenené a doplnené nariadením (ES) č. 1670/2003 (Ú. v. EÚ L 244, 29.9.2003, s. 74). [**] Premenné 22 11 0 a 22 12 0 sa hlásia každý druhý rok. Ak celková výška obratu alebo počet zamestnaných osôb v oddiele klasifikácie NACE Rev. 1.1 kategórie C až F predstavujú v niektorom členskom štáte menej ako 1 % celkovej hodnoty v Spoločenstve, na účely tohto nariadenia sa nemusia zbierať informácie potrebné na zostavenie štatistiky súvisiacej s ukazovateľmi 22 11 0 a 22 12 0. [***] Pre klasifikáciu NACE Rev. 1.1 oddiel 65 sa obrat nahrádza hodnotou výroby. -------------------------------------------------- 20061223 PRÍLOHA II SPOLOČNÝ MODUL PRE ŠTATISTIKU VONKAJŠÍCH ZAHRANIČNÝCH AFILIÁCIÍ ODDIEL 1 Štatistická jednotka Štatistické jednotky sú podniky a všetky pobočky v zahraničí, ktoré sú kontrolované inštitucionálnou jednotkou so sídlom v krajine, v ktorej sa údaje spracúvajú, podľa vymedzenia pojmov, ktoré sa uvádza v článku 2. ODDIEL 2 Ukazovatele Vykonáva sa zber týchto ukazovateľov, ako sa definujú v prílohe k nariadeniu (ES) č. 2700/98: Kód | Názov | 12 11 0 | Tržby za vlastné výkony a tovar | 16 11 0 | Počet zamestnaných osôb | 11 11 0 | Počet podnikov | Ak nie je k dispozícii počet zamestnaných osôb, namiesto toho sa zozbiera počet zamestnancov (kód 16 13 0). ODDIEL 3 Úroveň podrobnosti Údaje sa poskytujú s podrobnosťou podľa krajiny, v ktorej je sídlo, a podľa činnosti zahraničnej afiliácie spresnenej v prílohe III. Podrobnosť podľa krajiny, v ktorej je sídlo, a podľa činnosti sa kombinujú takto: - úroveň 1 geografického triedenia kombinovaná s úrovňou 2 triedenia podľa činnosti; - úroveň 2-OUT geografického triedenia kombinovaná s úrovňou 1 triedenia podľa činnosti; - úroveň 3 geografického triedenia kombinovaná iba s údajmi za činnosti podnikov spolu. ODDIEL 4 Prvý referenčný rok a periodicita 1. Prvý referenčný rok, za ktorý sa zostavuje ročná štatistika, je kalendárny rok, v ktorom nadobudlo účinnosť toto nariadenie. 2. Členské štáty poskytnú údaje za každý po ňom nasledujúci kalendárny rok. ODDIEL 5 Odovzdávanie výsledkov Výsledky sa odovzdajú do dvadsiatich mesiacov od konca referenčného roka. ODDIEL 6 Správy a pilotné štúdie 1. Členské štáty poskytnú Komisii správu týkajúcu sa definície, štruktúry a dostupnosti štatistických údajov, ktoré sa zozbierajú na účely tohto spoločného modulu. 2. Pokiaľ ide o úroveň podrobností údajov, ktorou sa zaoberá táto príloha, Komisia ustanoví pilotné štúdie, ktoré uskutočnia vnútroštátne orgány v zmysle článku 2 nariadenia (ES) č. 322/97 podľa článku 5 tohto nariadenia. 3. Pilotné štúdie sa uskutočnia s cieľom posúdiť dôležitosť a uskutočniteľnosť zberu údajov so zohľadnením prínosov dostupnosti údajov vo vzťahu k nákladom na zber a k záťaži pre podnik. 4. Pilotné štúdie sa vedú pre tieto ukazovatele: Kód | Názov | 13 31 0 | Náklady na zamestnancov | Vývoz tovarov a služieb | Dovoz tovarov a služieb | Vývoz tovarov a služieb v rámci skupiny | Dovoz tovarov a služieb v rámci skupiny | 12 15 0 | Pridaná hodnota v cenách výrobných nákladov | 15 11 0 | Hrubé hmotné investície | -------------------------------------------------- 20061223 PRÍLOHA III ÚROVNE PODROBNOSTÍ INFORMÁCIÍ V GEOGRAFICKOM TRIEDENÍ A V TRIEDENÍ PODĽA ČINNOSTI Úrovne v geografickom triedení | Úroveň 1 | | Úroveň 2-OUT (Úroveň 1 + 24 krajín) | V2 | Mimo EU 27 | V2 | Mimo EU 27 | | | IS | Island | | | LI | Lichtenštajnsko | | | NO | Nórsko | CH | Švajčiarsko | CH | Švajčiarsko | | | HR | Chorvátsko | RU | Ruské federácia | RU | Ruská federácia | | | TR | Turecko | | | EG | Egypt | | | MA | Maroko | | | NG | Nigéria | | | ZA | Južná Afrika | CA | Kanada | CA | Kanada | US | Spojené štáty americké | US | Spojené štáty | | | MX | Mexiko | | | AR | Argentína | BR | Brazília | BR | Brazília | | | CL | Čile | | | UY | Uruguaj | | | VE | Venezuela | | | IL | Izrael | CN | Čína | CN | Čína | HK | Hong Kong | HK | Hong Kong | IN | India | IN | India | | | ID | Indonézia | JP | Japonsko | JP | Japonsko | | | KR | Južná Kórea | | | MY | Malajzia | | | PH | Filipíny | | | SG | Singapur | | | TW | Taiwan | | | TH | Thajsko | | | AU | Austrália | | | NZ | Nový Zéland | Z8 | Mimo EU-27 neurčená | Z8 | Mimo EU-27 neurčená | C4 | Zámorské finančné centrá | C4 | Zámorské finančné centrá | Z7 | Rovnaký podiel kontroly viacerých UCI [*]so sídlom vo viac ako jednom členskom štáte | Z7 | Rovnaký podiel kontroly viacerých UCI [*]so sídlom vo viac ako jednom členskom štáte | Úroveň 2-IN A1 Svet celkom (všetky subjekty vrátane krajiny, v ktorej sa údaje spracúvajú) Z9 Zvyšok sveta (okrem krajiny, v ktorej sa údaje spracúvajú) A2 Kontrolované krajinou, v ktorej sa údaje spracúvajú V1 EU-27 (v rámci EU-27) okrem krajiny, v ktorej sa údaje spracúvajú BE Belgicko BG Bulharsko CZ Česko DK Dánsko DE Nemecko EE Estónsko GR Grécko ES Španielsko FR Francúzsko IE Írsko IT Taliansko CY Cyprus LV Lotyšsko LT Litva LU Luxembursko HU Maďarsko MT Malta NL Holandsko AT Rakúsko PL Poľsko PT Portugalsko RO Rumunsko SI Slovinsko SK Slovensko FI Fínsko SE Švédsko UK Spojené kráľovstvo Z7 Rovnaký podiel kontroly viacerých UCI [**] so sídlo vo viac ako jednom členskom štáte V2 Mimo EU 27 AU Austrália CA Kanada CH Švajčiarsko CN Čína HK Hongkong IL Izrael IS Island JP Japonsko LI Lichtenštajnsko NO Nórsko NZ Nový Zéland RU Ruská federácia TR Turecko US Spojené štáty C4 Zámorské finančné centrá Z8 Mimo EÚ 27 neurčená Úroveň 3 AD | Andorra | EE | Estónsko [****] | KZ | Kazachstan | QA | Katar | AE | Spojené arabské emiráty | EG | Egypt | LA | Laos | RO | Rumunsko | AF | Afganistan | ER | Eritrea | LB | Libanon | RU | Ruská federácia | AG | Antigua a Barbuda | ES | Španielsko [****] | LC | Svätá Lucia | RW | Rwanda | AI | Anguilla | ET | Etiópia | LI | Lichtenštajnsko | SA | Saudská Arábia | AL | Albánsko | FI | Fínsko [****] | LK | Srí Lanka | SB | Šalamúnove ostrovy | AM | Arménsko | FJ | Fidži | LR | Libéria | SC | Seychely | AN | Holandské Antily | FK | Falklandy (Malvíny) | LS | Lesotho | SD | Sudán | AO | Angola | FM | Mikronézia | LT | Litva [****] | SE | Švédsko [****] | AQ | Antarktída | FO | Faerské ostrovy | LU | Luxembursko [****] | SG | Singapur | AR | Argentína | FR | Francúzsko [****] | LV | Lotyšsko [****] | SH | Svätá Helena | AS | Americká Samoa | GA | Gabon | LY | Líbya | SI | Slovinsko [****] | AT | Rakúsko [****] | GD | Grenada | MA | Maroko | SK | Slovensko [****] | AU | Austrália | GE | Gruzínsko | MD | Moldavsko | SL | Sierra Leone | AW | Aruba | GG | Guernsey (Nie je žiadny úradný kód krajiny ISO 3166-1, výnimočne rezervované prvky kódu) | MG | Madagaskar | SM | San Maríno | AZ | Azerbajdžan | GH | Ghana | MH | Marshallove ostrovy | SN | Senegal | BA | Bosna a Hercegovina | GI | Gibraltár | MK [3] | Bývalá Juhoslovanská republika Macedónsko | SO | Somálsko | BB | Barbados | GL | Grónsko | ML | Mali | SR | Surinam | BD | Bangladéš | GM | Gambia | MM | Mjanmarsko | ST | Svätý Tomáš | BE | Belgicko [****] | GN | Guinea | MN | Mongolsko | SV | Salvádor | BF | Burkina | GQ | Rovníková Guinea | MO | Macao | SY | Sýria | BG | Bulharsko | GR | Grécko [****] | MP | Severné Mariány | SZ | Swazijsko | BH | Bahrajn | GS | Južná Georgia a Južné Sandwichove ostrovy | MR | Mauritánia | TC | Turks a Caicos | BI | Burundi | GT | Guatemala | MS | Montserrat | TD | Čad | BJ | Benin | GU | Guam | MT | Malta [****] | TF | Francúzske južné územia | BM | Bermudy | GW | Guinea-Bissau | MU | Maurícius | TG | Togo | BN | Brunej | GY | Guyana | MV | Maldivy | TH | Thajsko | BO | Bolívia | HK | Hong Kong | MW | Malawi | TJ | Tadžikistan | BR | Brazília | HM | Heardov ostrov | MX | Mexiko | TK | Tokelau | BS | Bahamy | HN | Honduras | MY | Malajzia | TM | Turkménsko | BT | Bhután | HR | Chorvátsko | MZ | Mozambik | TN | Tunisko | BV | Bouvetov ostrov | HT | Haiti | NA | Namíbia | TO | Tonga | BW | Botswana | HU | Maďarsko [****] | NC | Nová Kaledónia | TP | Východný Timor | BY | Bielorusko | ID | Indonézia | NE | Niger | TR | Turecko | BZ | Belize | IE | Írsko [****] | NF | Norfolk | TT | Trinidad a Tobago | CA | Kanada | IL | Izrael | NG | Nigéria | TV | Tuvalu | CC | Kokosové (Keelingove) ostrovy | IM | Isle of Man (Nie je žiadny úradný kód krajiny ISO 3166-1, výnimočne rezervované prvky kódu) | NI | Nikaragua | TW | Taiwan, provincia Číny | CD | Kongo, (býv. Zair) | IN | India | NL | Holandsko [****] | TZ | Tanzánia | CF | Stredoafrická republika | IO | Britské indickooceánske teritórium | NO | Nórsko | UA | Ukrajina | CG | Kongo | IQ | Irak | NP | Nepál | UG | Uganda | CH | Švajčiarsko | IR | Irán, Islamská republika | NR | Nauru | UK | Spojené kráľovstvo [****] | CI | Pobrežie Slonoviny | IS | Island | NU | Niue | UM | Menšie odľahlé ostrovy USA | CK | Cookove ostrovy | IT | Taliansko [****] | NZ | Nový Zéland | US | Spojené štáty | CL | Čile | JE | Jersey (Nie je žiadny úradný kód krajiny ISO 3166-1, výnimočne rezervované prvky kódu) | OM | Omán | UY | Uruguaj | CM | Kamerun | JM | Jamajka | PA | Panama | UZ | Uzbekistan | CN | Čina | JO | Jordánsko | PE | Peru | VA | Vatikán | CO | Kolumbia | JP | Japonsko | PF | Francúzska Polynézia | VC | Svätý Vincent | CR | Kostarika | KE | Keňa | PG | Papua-Nová Guinea | VE | Venezuela | CU | Kuba | KG | Kirgizsko | PH | Filipíny | VG | Britské Panenské ostrovy | CV | Kapverdské ostrovy | KH | Kambodža | PK | Pakistan | VI | Americké Panenské ostrovy | CX | Vianočný ostrov | KI | Kiribati | PL | Poľsko [****] | VN | Vietnam | CY | Cyprus [****] | KM | Komory | PN | Pitcairnove ostrovy | VU | Vanuatu | CZ | Česko [****] | KN | Svätý Krištof | PS | Palestína | WF | Wallis a Futuna | DE | Nemecko [****] | KP | Kórejská ľudovodemokratická republika (Severná Kórea) | PT | Portugalsko* | WS | Samoa | DJ | Džibutsko | KR | Kórejská republika (Južná Kórea) | PW | Palau | YE | Jemen | DK | Dánsko [****] | KW | Kuvajt | PY | Paraguaj | | | DM | Dominika | KY | Kajmanie ostrovy | | | ZA | Južná Afrika | DO | Dominikánska republika | | | | | ZM | Zambia | DZ | Alžírsko | | | | | ZW | Zimbabwe | EC | Ekvádor | Z8 | Mimo EU-27 neurčená | | | RS | Srbsko | A2 | Kontrolované krajinou, v ktorej sa údaje spracúvajú | Z7 | Rovnaký podiel kontroly viacerých UCI [*****]so sídlo vo viac ako jednom členskom štáte | | | ME | Čierna hora | ÚROVNE V TRIEDENÍ PODĽA ČINNOSTÍ Úroveň 1 | Úroveň 2 | | NACE Rev. 1.1 [6] | EKONOMICKÉ ČINNOSTI SPOLU | EKONOMICKÉ ČINNOSTI SPOLU | Kat. C až O (okrem L) | ŤAŽBA NERAST. SUROVÍN | ŤAŽBA NERASTNÝCH SUROVÍN | Kat. C | Z toho: | | Ťažba ropy a plynu | Odd. 11 | PRIEMYSELNÁ VÝROBA | PRIEMYSELNÁ VÝROBA | Kat. D | Potravinárske výrobky | Subkategória DA | Textil a odevy | Subkategória DB | Drevo, vydavateľstvo a tlač | Subkategórie DD a DE | SPOLU textil + drevárske činnosti | | Spracovanie ropy a iné úpravy | Odd. 23 | Priemyselná výroba chemikálií a chemických výrobkov | Odd. 24 | Guma a výrobky z plastov | Odd. 25 | Ropa, chem., guma, výr. z plastov prod. | SPOLU ropa, chemikálie, guma, výrobky z plastov | | Výrobky z kovu | Subkategória DJ | Strojárenské výrobky | Odd. 29 | SPOLU výrobky z kovu a strojárske výrobky | | Kancelárska technika a počítače | Odd. 30 | Rozhlasové, televízne a komunikačné zariadenia | Odd. 32 | Kanc. techn., počít., RTV a kom. zar. | SPOLU kanc. technika, počítače, RTV a komunik. zariadenia | | Vozidlá, iné dopr. zariadenia | Motorové vozidlá | Odd. 34 | Iné dopravné zariadenia | Odd. 35 | SPOLU vozidlá + iné dopravné zariadenia | | Priemyselná výroba inde neklasifikovaná | | ELEKTRINA, PLYN A VODA | ELEKTRINA, PLYN A VODA | Kat. E | STAVEBNÍCTVO | STAVEBNÍCTVO | Kat. F | SPOLU SLUŽBY | SPOLU SLUŽBY | | OBCHOD A OPRAVY | OBCHOD A OPRAVY | Kat. G | Predaj, údržba a oprava motorových vozidiel a motocyklov; maloobch. predaj pohon. hmôt pre automobily | Odd. 50 | Veľkoobchod a komisionálny obchod okrem motor. vozidiel a motocyklov | Odd. 51 | Maloobchod okrem motor. vozidiel a motocyklov; oprava tovarov os. spotr. a spotreb. tovaru | Odd. 52 | HOTELY A REŠTAURÁCIE | HOTELY A REŠTAURÁCIE | Kat. H | DOPRAVA, SKLAD A KOM. | DOPRAVA, SKLADOVANIE A KOMUNIKÁCIA | Kat. I | Doprava a skladovanie | Odd. 60, 61, 62, 63 | Pozemná doprava; potrubná doprava | Odd. 60 | Vodná doprava | Odd. 61 | Vzdušná doprava | Odd. 62 | Vedľajšie a pomocné činnosti v doprave; činnosti cestovných kancelárií | Odd. 63 | Pošty a telekomunikácie | Odd. 64 | Poštové a doručovateľské činnosti | Skupina 641 | Telekomunikácie | Skupina 642 | FINANČNÉ SPROSTREDK. | FINANČNÉ SPROSTREDKOVANIE | Kat. J | Finančné sprostredkovanie okrem poisťovníctva a penzijného financovania | Odd. 65 | Poisťovníctvo a penzijné financovanie okrem povinného sociálneho zabezpečenia | Odd. 66 | Pomocné činnosti finančného sprostredkovania | Odd. 67 | ČINNOSTI V OBLASTI NEHNUTEĽNOSTÍ | Kat. K, Odd. 70 | PRENÁJOM STROJOV A ZARIADENÍ BEZ OBSLUHY A TOVAROV OSOB. SPOTR. A POTR. PRE DOMÁCN. | Kat. K, Odd. 71 | POČÍTAČE A SÚV. ČIN. | POČÍTAČE A SÚVISIACE ČINNOSTI | Kat. K, Odd. 72 | VÝSKUM A VÝVOJ | VÝSKUM A VÝVOJ | Kat. K, Odd. 73 | OSTATNÉ PODNIKAT. ČIN. | OSTATNÉ PODNIKATEĽSKÉ ČINNOSTI | Kat. K, Odd. 74 | Právne poradenstvo, účtovníctvo, prieskum trhu | Skupina 741 | Činnosti v oblasti práva | Trieda 7411 | Účtovníctvo, audit, daňové poradenstvo | Trieda 7412 | Prieskum trhu a prieskum verejnej mienky | Trieda 7413 | Poradenské činnosti v oblasti podnikania a riadenia | Trieda 7414 | Činnosti v oblasti riadenia holdingov | Trieda 7415 | Činnosti architektov, inžinierov a iné technické činnosti | Skupina 742 | Reklamné služby | Skupina 744 | Podnikateľské činnosti inde neklasifikované | Skupina 743, 745, 746, 747, 748 | REKR., KULT., ŠPORT. ČIN. | VZDELÁVANIE | Kat. M | ZDRAVOTNÍCTVO A SOCIÁLNA PRÁCA | Kat. N | ODSTRAŇOVANIE ODPADOVÝCH VÔD A ODPADOV, HYGIENICKÉ A PODOBNĚ ČINNOSTI | Kat. O, Odd. 90 | ČINNOSTI ODBOROVÝCH, PROFESNÝCH A POD. ORGANIZÁCIÍ inde neklasifikované | Kat. O, Odd. 91 | REKREAČNÉ, KULT., ŠPORTOVÉ ČINNOSTI | Kat. O, Odd. 92 | Premietanie filmov, rozhlas, televízia, ostatné umelecké a zábavné činnosti | Skupina 921, 922, 923 | Činnosť spravodajských agentúr | Skupina 924 | Knižnice, archívy, múzeá, ostatné kultúrne činnosti | Skupina 925 | Športové a ostatné rekreačné činnosti | Skupina 926, 927 | OSTATNÉ ČINNOSTI V SLUŽBÁCH | Kat .O, Odd. 93 | Neurčené | | Úroveň 3 (NACE Rev. 1.1) | Názov | Požadovaná úroveň podrobnosti | Činnosti podnikov spolu | Kategórie C až K | Ťažba nerastných surovín | Kategória C | Priemyselná výroba | Kategória D Všetky subkategórie DA až DN Všetky oddiely 15 až 37 | Zoskupenia: | Vysoká technológia (HIT) Stredne vysoká technológia (MHT) Stredne nízka technológia (MLT) Nízka technológia (LOT) | 24.4, 30, 32, 33, 35.3 24 okrem 24.4, 29, 31, 34, 35.2, 35.4, 35.5 23, 25-28, 35.1 15-22, 36, 37 | Elektrina, plyn a dodávka vody | Kategória E Všetky oddiely (40 a 41) | Stavebníctvo | Kategória F (oddiel 45) Všetky skupiny (45.1 až 45.5) | Veľkoobchod a maloobchod; oprava motorových vozidiel, motocyklov a tovaru osobnej spotreby a spotrebného tovaru | Kategória G Všetky oddiely (50 až 52) Skupiny 50.1+50.2+50.3, 50.4, 50.5, 51.1 až 51.9 Skupiny 52.1 až 52.7 | Hotely a reštaurácie | Kategória H (oddiel 55) Skupiny 55.1 až 55.5 | Doprava, skladovanie a komunikácia | Kategória I Všetky oddiely Skupiny 60.1, 60.2, 60.3, 63.1+63.2, 63.3, 63.4, 64.1, 64.2 | Finančné sprostredkovanie | Kategória J Všetky oddiely | Činnosti v oblasti nehnuteľností, prenájmu a podnikania | Kategória K Oddiel 70 Oddiel 71, skupiny 71.1+71.2, 71.3 a 71.4 Oddiel 72, skupiny 72.1 až 72.6 Oddiel 73 Oddiel 74, zoskupenia 74.1 až 74.4 a 74.5 až 74.8 | [*] Konečná kontrolná inštitucionálna jednotka zahraničnej afiliácie. [**] Konečná kontrolná inštitucionálna jednotka zahraničnej afiliácie. [3] Dočasný kód, ktorý nemá vplyv na konečný názov krajiny, ktorý bude pridelený po ukončení rokovaní momentálne prebiehajúcich na pôde OSN. [****] Iba pre vnútorné FATS. [*****] Konečná kontrolujúca inštitucionálna jednotka zahraničnej afiliácie. [6] Nariadenie Rady (EHS) č. 3037/90 z 9. októbra 1990 o štatistickej klasifikácii hospodárskych činností v Európskom spoločenstve (Ú. v. ES L 293, 24.10.1990, s. 1). Nariadenie naposledy zmenené a doplnené nariadením (ES) č. 1893/2006. --------------------------------------------------